Cieştişê rayan ra dima sindoqî ameyî akerdene û nika rayî yenê hûmartene. Bi destpêkerdişê hûmartişê rayan şar zî giran giran, seba ke netîceyan bimuso û teqîb bikero, verê awanîyanê HDP’yî de yeno pêser.
Şarê Amedî verê awanîya HDP’yî ya Amedî de ame pêser û slogananê sey “Amed yê ma yo”, “Ma do bi xoverdayîş bibê serkewte” erzeno. Şarî nika verê awanîya HDP’yî ya Amedî de govende girewta û yeno pawitene ke deqayanê verê ma de Hemserekê HDP’yî Pervîn Buldane û Sezaî Temellî do bêrê awanîya HDP’yî ya Bajarê Amedî.
